Oslo, 01.11.2019

Alle kommuner

Deres ref.: , Vår ref.: 19/1609

Saksbehandler:

# KOSTRA-rapportering for 2019

KOSTRA er en sentral informasjonsportal for kommunesektoren. Skal KOSTRA gi god styringsinformasjon for kommuner og stat, trenger vi riktig rapportering fra dere. Informasjon om rapporteringen finner dere her: <http://www.ssb.no/innrapportering/offentlig-sektor/kostra-innrapportering>

## Viktige frister

|  |  |
| --- | --- |
| 4. – 15. november 2019 | Testperiode:Mulighet for testrapportering av 2019-årgangen. Brukernavn: organisasjonsnummer Passord: 123123 |
| 2. - 6. desember 2019 | Mottak av 2019 pinkode i Altinn-innboksen |
| 2. - **15. januar** 2020 | Rapportering av skjemaene: 4 Helse- og omsorgstjenester  5 Helse- og omsorgsinstitusjoner 11 Registreringsskjema for sosialhjelp 11C Registreringsskjema for kvalifiseringsstønad 15 Barnevern  |
| 2. januar – **17. februar** 2020 | Rapportering av øvrige tjenesteskjemaer og regnskapsdata Oversikt skjemaer for kommuner 2019 |
| 16. mars 2020 | Ureviderte nøkkeltall og grunnlagsdata blir publisert for 2019.  |
| 16. mars – 15. april 2020 | Kontroll av publiserte tall. Er de rapporterte tallene riktige? Nei - Rett opp feil og send inn nytt skjema innen 15. april.Ja - Alt er ok, du er ferdig med 2019-rapporteringen til KOSTRA. |
| 15. april 2020 | Siste frist for revidert rapportering til SSB. |
| 15. juni 2020 | Korrigerte nøkkeltall og grunnlagsdata blir publisert for 2019.  |
| 28. august 2020 | Rapporteringsportalen stenges for rapportering av 2019-tall. |

# Endringer for 2019-årgangen

**Tjenesterapportering**

Se vedlegg 1: Detaljert oversikt for rapportering 2019.

**Regnskap**

For oversikt over endringer i kontoplanen fra 2018 til 2019, se kapittel 1.4 i Oppslagshefte til hjelp ved regnskapsrapportering for 2019.

# Rapportering

KOSTRA-skjemaene vil være tilgjengelig for rapportering på adressen: <https://skjema.ssb.no/Login.aspx>

**Pinkode**

Hver kommune og bydelene i Oslo vil få tilsendt pinkodebrevet i kommunen sin Altinn-innboksen innen 6. desember 2019. Om dere ikke får se eller finner pinkodebrevet fra SSB, kontakt postmottaket eller arkivtjenesten i kommunen.

Logg inn i [KOSTRA-portalen](https://skjema.ssb.no/Login.aspx) med kommunens organisasjonsnummer og pinkode, fyll ut skjemaene og send inn.

Oversikt av innrapporterte data finnes på adressen: <https://skjema.ssb.no/xtra/mottatt.asp>

Oversikt over innrapporterte data for 2018-årgangen finnes ved å logge inn med 2018-pinkoden på adressen: <https://skjema2018.ssb.no/>

**Kommunesammenslåing 1.1.2020**

Regelen ved sammenslåing sier at det skal rapporteres på den kommunen (kommunenummer og org.nr.) som eksisterer innenfor det året det rapporteres data for. Det vil si at kommunene for 2019 skal brukes for rapportering av 2019-data, kommunene for 2020 skal brukes for rapportering av 2020-data.

Eksempelvis dersom kommunene A og B slås sammen til kommune C fra og med 1.1.2020, så skal 2019-data for kommunene A og B rapporteres hver for seg. Dette gjennomføres ved at sammenslått kommune C i året 2020, logge seg på både som kommune A og B (rapportering for begge de gamle kommunene for året 2019). Først for rapportering av 2020-data skal kommune C rapportere på sitt nye kommunenummer og org.nr. i år 2021.

Det er viktig at kommunene før sammenslåing har mest mulig korrekte oppføringer av virksomheter i Enhetsregisteret av hensyn til rapportering av personell i a-ordningen (jf. <https://www.ssb.no/innrapportering/offentlig-sektor/_attachment/295798?_ts=15a37dd1868>). På den måten kan en bedre sammenligne før og etter sammenslåing.

For nærmere informasjon om utfylling av skjema 33 om eiendomsskatt for 2020 for sammenslåtte kommuner, se vedlegget om detaljert oversikt for rapportering i kommunene.

**IKS og samarbeid**

Interkommunale selskap og vertskommunesamarbeid etter § 27 i kommuneloven av 25.09.1992 får tildelt egen pinkode som skal benyttes ved rapportering.

### **Skjema 999 må fylles ut før rapportering av skjema 11, 11C og 15**

Ved rapportering av data for barnevern, sosialhjelp og kvalifiseringsstønad må skjema 999 fylles ut for å få tilgang til utfylling/opplastning av sensitive data på tjenesteområdene.

Skjema 999 gjelder registering av den personen i kommunen som skal rapportere sensitive tjenestedata.

### **Programmer til fagsystem for kommuner og leverandører – ny versjon av krypteringsprogrammet FileEncrypter**

I forbindelse med innrapportering av personsensitive data/skjema for 2019-rapporteringen i KOSTRA er det lagt ut ny versjon av krypteringsprogrammet, dvs. FileEncrypter 2019. Alle som skal sende personsensitive data/skjema (11F, 11CF og 15F) må laste ned og installere dette programmet. Grunnen er at SSB av sikkerhetsmessige årsaker bytter krypteringssertifikater hvert 3. år.

FileEncrypter 2019 ligger tilgjengelig for nedlastning på ssb.no på:

<https://www.ssb.no/282987/dokumentasjon-og-program-til-kommuner-og-leverandorer-av-fagsystem> under lenken FileEncrypter (.zip), <https://www.ssb.no/forside/_attachment/396813?_ts=16cfc1665b0>

Vi minner om at også kommuner som ikke har bestemte ordninger, for eksempel kvalifiseringsstønad og/eller eiendomsskatt, skal sende inn det/de aktuelle KOSTRA-skjema(et). Kryss av for at det ikke er noe å rapportere, og send inn skjemaet.

Dette gir SSB mulighet til å holde oversikt over hvilke kommuner som reelt sett ennå ikke har rapportert, og til å estimere korrekte summer på regions- og landsnivå.

**Skjema 11 sosialhjelp og 11 C kvalifiseringsprogram: Overgang til filuttrekk for samtlige kommuner**

Vi **anmoder sterkt** om at samtlige kommuner går over til å benytte filuttrekk både på skjema 11 sosialhjelp og 11 C kvalifiseringsprogram f.o.m statistikkåret **2019** (det vil si data som sendes inn 15/1-20). Dette gjelder også ved eventuell separat innsending av sosialhjelpsdata fra kommunens flyktningkontor.

Det blir **obligatorisk** med filuttrekk både for skjema 11 og 11 C f.o.m statistikkåret **2020** (det vil si for de data som sendes 15/1-21). Dette omfatter også eventuelle egne innsendinger fra flyktningkontor. Elektronisk skjema vil med andre ord ikke lenger bli mottatt fra dette tidspunkt.

**Lovhjemmel for innhenting av data**

KOSTRA-dataene samles inn etter ulike lovhjemler. En oversikt over hjemlene finnes på <https://www.ssb.no/offentlig-sektor/statistikker/kostrahoved>, under Om statistikken -> Bakgrunn -> Lovhjemmel.

## Praktiske opplysninger og kontaktinformasjon

Spørsmål til svartjenesten kan stilles via e-post kostra-support@ssb.no og tlf. 62 88 51 70.

Vi oppfordrer til at det fortrinnsvis benyttes e-post.

Telefontjenesten vil være bemannet i periodene 4. – 15. november for testrapportering og 2. januar - 15. april for ordinær rapportering.

Åpningstid er kl. 9.00 - 15.00.

Ut over åpningstiden henviser vi til bruk av e-post.

### **Kontakten mellom SSB og kommunene**

Vi oppfordrer kommunene til å opprette en upersonlig epostadresse dedikert til Kostra-rapporteringen, for eksempel KOSTRA@XXXX.kommune.no.

Vi ønsker dere lykke til med rapporteringen!

Med hilsen

Kari Solaas Paulsen

Seniorrådgiver

**Seksjon for offentlige finanser**

Vår ref.: 19/1609

[Vedlegg 1: Detaljert oversikt for rapportering 2019](https://www.ssb.no/offentlig-sektor/artikler-og-publikasjoner/_attachment/401916?_ts=16e11e79138)

[Vedlegg 2: Oversikt skjemaer for kommuner 2019](https://www.ssb.no/innrapportering/offentlig-sektor/_attachment/402026?_ts=16e170ed3b0)

[Vedlegg 3: KOSTRA-rapportering for Interkommunale selskaper og samarbeid](https://www.ssb.no/innrapportering/offentlig-sektor/_attachment/402094?_ts=16e17c3e728)